text: Llutxent celebra quinze anys de Volta a peu amb camiseta commemorativa - TV Digital Ontinyent
  Home > Esports > Llutxent celebra quinze anys de Volta a peu amb camiseta commemorativa
  Redacció TVdigitalOntinyent 04/09/2017	Esports, General, Llutxent Comentaris tancats a Llutxent celebra quinze anys de Volta a peu amb camiseta commemorativa
  Lluxent celebrarà este dissabte els quinze anys de Volta a peu amb una camiseta commemorativa que podran aconseguir els 500 primers inscrits, tot i que ja hi ha 416 gràcies als participants inscrits en el IX Circuit Cajamar de Carreres Populars de la Vall d'Albaida de la qual és la desena prova. El termini per a aquells que vullguen córrer la XV Volta a Peu de Llutxent acaba dijous i la prova es disputarà dissabte des de les 17:30 en les categories de xiquetes i xiquets i des de les 19 hores en les de júniors i adults, que hauran de recórrer 9.100 metres.
  Amb 9 de les 14 proves disputades, Vicente Jose Mico Castelló del CA Ontinyent i Susi Navarro Calatayud del Runners Alcoi lideren la classificació absoluta, seguits respectivament per Jose Enrique Ferrero Lopez del CA Carniceria Vicente Berenguer i Ana Maria Perez Cobo del Planifica y evoluciona Dulce Bebe d'Ontinyent, el club que lidera la classificació per equips seguit per Atletisme Montaverner, CA Carniceria Vicente Berenguer i CA Ontinyent.
  La següent prova del Circuit serà la XXIV Volta a peu "Memorial Andrés Bella Sanleón" el 23 de setembre a Quatretonda. En octubre, dues cites més el 7 d'octubre a Aielo de Malferit i el 22 a Salem. Novembre tancarà el circuit d'enguany amb la cinquena 10K de l'Olleria el dia 5 i el Gran Fons Fira d'Ontinyent l'11.
  El circuit està patrocinat per Cajamar i compta amb la col·laboració de Rull Intersport, Likesport 2020, La Unión Alcoyana, Mercarsegur.com i Mychip, que s'encarregarà del cronometratge, o Lurbel, que oferirà xecs regal als tres millors clubs, els tres primers de la general masculina i femenina, com també els primers homes i dones en fidelitat.
  Anterior Agullent celebra demà el Dia del Miracle
  Següent S'amplien un 25% les subvencions de kits per convertir les bicicletes urbanes en elèctriques a Ontinyent